Nuru Inyangete

Nuru Susan Nyerere Inyangete (alizaliwa 6 Desemba 1961) ni mtaalamu wa sanaa na sayansi ya Usanifu majengo nchini Tanzania. https://www.ippmedia.com/en/business/architect-nuru-taking-her-rightful-place-professionhttps://www.finance-monthly.com/2018/04/real-estate-and-construction-in-africa/. 

Nuru ameshika nafasi ya ukurugenzi kwenye taasisi mbalimbali ikiwemo Epitome Architects Limited ambapo ni mkurugenzi mtendajihttps://www.finance-monthly.com/2018/04/real-estate-and-construction-in-africa/ . Amejikita zaidi kwenye usanifu wa kijani na endelevu, usanifu mazingira na usanifu wa ndani.

Familia
Nuru alizaliwa kwenye familia ya Lulu Kimbe na Joseph Kizurira Nyerere, mdogo wake Mwalimu Julius Kambarage Nyererehttp://michuzi2.rssing.com/chan-7007653/all_p44.html http://jambotz8.blogspot.com/search?updated-max=2013-02-16T14:09:00%2B03:00&max-results=15&reverse-paginate=true&start=142&by-date=false. Ni mke wa profesa Charles George Inyangete, ambaye alioana naye tarehe 6 Julai 1991 jijini London nchini Uingereza. Ni mama wa watoto wawili, Ebony Neema Inyangete (1991) na Eno Melanie Inyangete (1994).

Elimu
Nuru alipata elimu ya sekondari kutoka shule ya sekondari WeruWeru iliyopo Kilimanjaro, Tanzania. Alifaulu vizuri na kuendelea na elimu ya sekondari ya juu shule ya sekondari Tambaza, Dar es Salaam, Tanzania. 

Ana shahada ya uzamili kwenye sayansi ya ujenzi kutoka Chuo Kikuu cha Strathclyde, Uingereza. Pia alisoma shahada za kwanza 2, moja kwenye usanifu majengo (Bachelor of Architecture) na nyingine sayansi ya usanifu (Bachelor of Science in Architectural Studies), zote akizipata kutoka Chuo hichohicho kati ya mwaka 1987 na 1989.

Kazi
Nuru ana uzoefu wa miaka zaidi ya 25 katika usanifu na ujenzi. Amefanya kazi nchi mbalimbali zikiwemo Uingereza, Nigeria na Tanzania. Amekua akifanya kazi kama mbunifu na mkurugenzi wa miradi mbalimbali ihusianayo na usanifu na ujenzi wa makazi, sehemu za biashara, majengo ya taasisi, usanifu wa ndani na usanifu endelevuhttps://www.ippmedia.com/en/business/architect-nuru-taking-her-rightful-place-professionhttps://www.finance-monthly.com/2018/04/real-estate-and-construction-in-africa/.

Pia ametumikia kwenye bodi za taasisi mbalimbali zikiwemo bodi ya wasanifu majengo ya Tanzania (Architects and Quantity Surveyors Registration Board of Tanzania - AQRB) kama mwanzilishi na mwanachama, pamoja na mamlaka ya ununuzi ya Tanzania (Public Procurement Appeals Authority of Tanzania - PPAA)https://www.ippmedia.com/en/business/architect-nuru-taking-her-rightful-place-professionhttps://www.finance-monthly.com/2018/04/real-estate-and-construction-in-africa/.

Kazi muhimu
Miradi ya usanifu, ushauri wa kisanifu na ujenzi wa makazi nafuu na nyumba za jamii, miundombinu ya usafiri ya kisasa na majengo ya taasisi huko nchini Nigeria
Usanifu na ujenzi wa makazi ya jamii, biashara na taasisi nchini Tanzania kama vile majengo ya taasisi zikiwemo benki kuu ya Tanzania na mfuko wa taifa wa hifadhi ya jamii (National Social Security Fund) na majengo ya makazi yakiwemo makazi ya South Beach, kisota na ya shirk la nyumba Tanzania 
Usanifu wa ofisi za shirika la kimataifa la kazi nchini Tanzania, Kenya, Somalia na Uganda
Zaidi ya miradi 22 ya office fit out and sehemu za burudani na starehe katika maeneo mbali mbali nchini Tanzania

Tuzo
Medali ya fedha katika ubora wa usanifu kutoka baraza la mji wa zamani wa Strathclyde (mwanamke wa kwanza kupata medali hiyo)
Mshindi wa kwanza wa mradi bora wa jengo la biashara kutoka bodi ya wasanifu majengo ya Tanzania mwaka 2008  
Mshindi wa tatu wa mradi bora kwenye eneo la maendeleo ya miundombinu ya kijamii mwaka 2011
Mshindi wa kwanza wa mashindano ya usanifu ya shirika la kimataifa la kazi (ILO)  

Marejeo

Jamii:Waliozaliwa 1961
Jamii:Watu walio hai
Jamii:Wanawake wa Tanzania
Jamii:WikiGap 2020 Tanzania
Jamii:Wiki Loves Women Tanzania